سڀ کان سادو ۽ پهريون ڳڻپيندڙ ،چوڪنڊي ڪاٺين جي سانچي ۾ موتين جون تارون لڳل اوزار هو، جنهن کي آباڪس چئبو هو. پهرين تار جا موتي ايڪا، ٻئي تار جا موتي ڏهاڪا، ٽيئين تار جا موتي سو ۽ اڳتي هزار ،ڏهه هزار، لک،ڏه لک ۽ ڪروڙ کي ظاهر ڪن ٿا. ايڪن جي ڏهن موتين جي هڪ طرف ٿيڻ کان پوءِ ، ڏهاڪن جو هڪ اڳتي يا ٻئي طرف ٿئي ٿو. اهو سادو ڳڻپيندڙ، چين ۾ هزارن سالن تائين استعمال ٿيندو رهيو. اباڪس ڳڻپيندڙ ايترو ته پراڻو آهي جو سندس ايجاد جو وقت يا ايجاد جي جاءِ به تاريخ ۾ نٿي ملي.